02013R1003 — LV — 26.05.2021 — 001.001

Šis dokuments ir tikai informatīvs, un tam nav juridiska spēka. Eiropas Savienības iestādes neatbild par tā saturu. Attiecīgo tiesību aktu un to preambulu autentiskās versijas ir publicētas Eiropas Savienības “Oficiālajā Vēstnesī” un ir pieejamas datubāzē “Eur-Lex”. Šie oficiāli spēkā esošie dokumenti ir tieši pieejami, noklikšķinot uz šajā dokumentā iegultajām saitēm

►B KOMISIJAS DELEĢĒTĀ REGULA (ES) Nr. 1003/2013 (2013. gada 12. jūlijs), ar ko papildina Eiropas Parlamenta un Padomes Regulu (ES) Nr. 648/2012 attiecībā uz Eiropas Vērtspapīru un tirgu iestādes noteiktām maksām darījumu reģistriem (Dokuments attiecas uz EEZ) (OV L 279, 19.10.2013., 4. lpp)

Grozīta ar:









▼B

KOMISIJAS DELEĢĒTĀ REGULA (ES) Nr. 1003/2013

(2013. gada 12. jūlijs),

ar ko papildina Eiropas Parlamenta un Padomes Regulu (ES) Nr. 648/2012 attiecībā uz Eiropas Vērtspapīru un tirgu iestādes noteiktām maksām darījumu reģistriem

(Dokuments attiecas uz EEZ)







I

NODAĻA

VISPĀRĪGI NOTEIKUMI

1. pants

Priekšmets

Šajā regulā ir paredzēti noteikumi par maksām, ko Eiropas Vērtspapīru un tirgu iestāde (EVTI) iekasē no darījumu reģistriem par to reģistrāciju, uzraudzību un atzīšanu.

2. pants

Uzraudzības izmaksu pilnīga atgūšana

No darījumu reģistriem iekasētās maksas sedz:

a) visas izmaksas, kas saistītas ar EVTI īstenotu darījumu reģistru uzraudzību saskaņā ar Regulu (ES) Nr. 648/2012, tostarp tās izmaksas, ko rada darījumu reģistru atzīšana;

b) visas izmaksas, kas saistītas ar atlīdzību kompetentajām iestādēm, kuras ir veikušas darbu saskaņā ar Regulu (ES) Nr. 648/2012, jo īpaši saskaņā ar Regulas (ES) Nr. 648/2012 74. pantu deleģētu uzdevumu rezultātā.

3. pants

Piemērojamais apgrozījums

1. Darījumu reģistra piemērojamo apgrozījumu noteiktā finanšu gadā (n) iegūst, summējot vienu trešdaļu no katra nosauktā elementa: a) darījumu reģistra ieņēmumi, kas gūti no pamatdarbības – centralizētas ierakstu vākšanas un uzturēšanas par atvasinātajiem instrumentiem –, balstoties uz iepriekšējā gada revidētiem pārskatiem (n-1), dalīti ar visu reģistrēto darījumu reģistru kopējiem ieņēmumiem, kas gūti no pamatdarbības – centralizētas ierakstu vākšanas un uzturēšanas par atvasinātajiem instrumentiem – iepriekšējā gadā (n-1); b) darījumu reģistram iepriekšējā gada laikā (n-1) paziņoto darījumu skaits, dalīts ar visiem reģistrētajiem darījumu reģistriem iepriekšējā gada laikā (n-1) paziņoto darījumu kopējo skaitu; c) reģistrēto neizpildīto darījumu skaits iepriekšējā gada (n-1) 31. decembrī, dalīts ar kopējo reģistrēto neizpildīto darījumu skaitu iepriekšējā gada (n-1) 31. decembrī visos reģistrētajos darījumu reģistros.

Noteikta darījumu reģistra piemērojamais apgrozījums (“DRi” formulā turpmāk), kā minēts pirmajā daļā, tiek aprēķināts šādi:

2. Ja darījumu reģistrs neveica darbību visu gadu (n-1), piemērojamo apgrozījumu aplēš saskaņā ar 1. punktā minēto formulu, attiecībā uz darījumu reģistru un katru 1. punkta a), b) un c) apakšpunktā minēto elementu ekstrapolējot vērtības, kas aprēķinātas par mēnešu skaitu, kuros darījumu reģistrs darbojās (n-1) gadā attiecībā pret visu (n-1) gadu.

4. pants

Maksu pielāgošana

1. No darījumu reģistriem iekasētā maksa būtu jānosaka tādā līmenī, kas ļauj izvairīties no deficīta vai būtiska pārpalikuma rašanās.

Ja ir regulārs būtisks pārpalikums vai deficīts, Komisija pārskata maksu apmēru.

2. Ja maksas, kas no darījumu reģistriem tiek iekasētas gadā (n), nav pietiekamas, lai segtu EVTI kopējos nepieciešamos izdevumus par darījumu reģistru reģistrāciju, uzraudzību un atzīšanu, EVTI gadā (n+1) palielina darījumu reģistriem, kuri tika reģistrēti visā gadā (n) un vēl joprojām ir reģistrēti gadā (n+1), piemērojamo uzraudzības maksu par nepieciešamo summu.

3. Deficīta gadījumā pielāgoto maksu, uz kuru attiecas 2. punkts, aprēķina katram atsevišķajam darījumu reģistram proporcionāli piemērojamajam apgrozījumam gadā (n).







II

NODAĻA

MAKSAS

5. pants

Maksas veidi

1. Savienībā uzņēmējdarbību veicošiem darījumu reģistriem, kas piesakās reģistrācijai saskaņā ar Regulas (ES) Nr. 648/2012 55. panta 1. punktu, piemēro šāda veida maksas: a) reģistrācijas maksas saskaņā ar 6. pantu; b) gada uzraudzības maksas saskaņā ar 7. pantu.

2. Trešās valstīs uzņēmējdarbību veicošiem darījumu reģistriem, kas piesakās atzīšanai saskaņā ar Regulas (ES) Nr. 648/2012 77. panta 1. punktu, piemēro šāda veida maksas: a) atzīšanas maksas saskaņā ar 8. panta 1. punktu; b) gada uzraudzības maksas atzītiem darījumu reģistriem saskaņā ar 8. panta 2. punktu.

6. pants

Reģistrācijas maksa

1. Reģistrācijas maksu, ko maksā atsevišķi darījumu reģistri, kas iesniedz pieteikumus, aprēķina atbilstoši uzraudzības darbībām, kas nepieciešamas, lai izskatītu un izvērtētu pieteikumu, kā arī atbilstoši darījumu reģistra gaidāmajam kopējam apgrozījumam, kā noteikts 2. līdz 6. punktā.

2. Lai aprēķinātu reģistrācijas maksas apmēru, ņem vērā šādas darbības: a) vai darījumu reģistrs sniedz papildpakalpojumus, piemēram, darījumu apstiprināšanu, darījumu saskaņošanu, kredītnotikumu apkalpošanu, portfeļa apstiprināšanas vai portfeļa sablīvēšanas pakalpojumus; b) darījumu reģistrs sniedz darījumu reģistra pakalpojumus trīs vai vairāk atvasināto instrumentu kategorijās.

3. Uzskatāms, ka darījumu reģistrs sniedz papildpakalpojumus 2. punkta izpratnē, ja pastāv jebkura no šādām situācijām: a) ja tas sniedz tiešus papildpakalpojumus; b) ja vienība, kas pieder tai pašai grupai, kurai pieder darījumu reģistrs, sniedz netiešus papildpakalpojumus; c) ja papildpakalpojumus sniedz vienība, ar kuru tirdzniecības reģistrs ir noslēdzis vienošanos darījuma ķēdes vai pēcdarījuma ķēdes, vai darbības jomas kontekstā, lai sadarbotos pakalpojumu sniegšanā.

4. Ja darījumu reģistrs neveic nevienu no darbībām, kuras minētas 2. punktā, uzskatāms, ka attiecīgajam darījumu reģistram ir neliels gaidāmais kopējais apgrozījums, un tas maksā reģistrācijas maksu EUR 45 000 .

5. Ja darījumu reģistrs veic vienu no abām darbībām, kuras minētas 2. punktā, uzskatāms, ka attiecīgajam darījumu reģistram ir vidējs gaidāmais kopējais apgrozījums, un tas maksā reģistrācijas maksu EUR 65 000 .

6. Ja darījumu reģistrs veic abas darbības, kuras minētas 2. punktā, uzskatāms, ka attiecīgajam darījumu reģistram ir liels gaidāmais kopējais apgrozījums, un tas maksā reģistrācijas maksu EUR 100 000 .

7. Ja notiek būtiskas izmaiņas pakalpojumu sniegšanā, kuru rezultātā darījumu reģistram saskaņā ar 4., 5. un 6. punktu ir jāmaksā lielāka reģistrācijas maksa nekā sākotnēji samaksātā maksa, no darījumu reģistra iekasē starpību starp sākotnēji samaksāto reģistrācijas maksu un augstāko piemērojamo reģistrācijas maksu, kas radusies būtisko izmaiņu dēļ.

7. pants

Gada uzraudzības maksa reģistrētiem darījumu reģistriem

1. No reģistrēta darījumu reģistra iekasē gada uzraudzības maksu.

2. Kopējo gada uzraudzības maksu konkrētam finanšu gadam (n) aprēķina šādi: a) pamats kopējās gada uzraudzības maksas aprēķināšanai konkrētam finanšu gadam (n) ir aplēse par izdevumiem, kas saistīti ar darījumu reģistru uzraudzību, kuri ietverti EVTI budžetā attiecīgajam gadam, kas noteikts un apstiprināts saskaņā ar Regulas (ES) Nr. 1095/2010 63. pantu; b) kopējo gada uzraudzības maksu konkrētam finanšu gadam (n) aprēķina, no aplēstajiem izdevumiem saskaņā ar a) punktu atskaitot šādus elementus: i) kopējā reģistrācijas maksa, kuru darījumu reģistri saskaņā ar 6. pantu ir samaksājuši noteiktā finanšu gadā (n), un papildu reģistrācijas maksu, kuru jau reģistrēti darījumu reģistri ir samaksājuši finanšu gadā (n), ja ir notikušas būtiskas izmaiņas saistībā ar to reģistrāciju, kas minētas 6. panta 7. punktā, ii) kopējā atzīšanas maksa, kuru maksā trešo valstu darījumu reģistri saskaņā ar 8. pantu attiecīgajā finanšu gadā (n), iii) sākotnējā uzraudzības maksa, kuru darījumu reģistri maksā noteiktā finanšu gadā (n) saskaņā ar 4. punktu; c) reģistrēts darījumu reģistrs maksā gada uzraudzības maksu, ko nosaka, sadalot kopējo gada uzraudzības maksu, kas aprēķināta saskaņā ar b) punktu, starp visiem darījumu reģistriem, kas reģistrēti n-1 gadā, proporcionāli attiecībai starp darījumu reģistra piemērojamo apgrozījumu pret visu reģistrēto darījumu reģistru kopējo piemērojamo apgrozījumu, kas aprēķināts saskaņā ar 3. panta 1. punktu un pielāgots saskaņā ar 4. panta 2. un 3. punktu.

3. Darījumu reģistra gada uzraudzības maksa nekādā gadījumā nedrīkst būt mazāka nekā EUR 30 000 .

4. Atkāpjoties no 2. un 3. punkta, reģistrēts darījumu reģistrs tā reģistrācijas gadā maksā sākotnējo uzraudzības maksu, kas ir vienāda ar mazāko no šīm vērtībām: a) reģistrācijas maksa, kas iekasējama saskaņā ar 6. pantu; b) reģistrācijas maksa, kas iekasējama saskaņā ar 6. pantu, reizināta ar attiecību starp darba dienām no tā reģistrācijas dienas līdz gada beigām un 60 darba dienām.

Šo aprēķinu veic šādi:

8. pants

Maksa par trešo valstu darījumu reģistru atzīšanu

1. Darījumu reģistrs, kas piesakās atzīšanai, maksā pieteikuma maksu, kuru aprēķina kā šādu vērtību summu: a) EUR 20 000 ; b) summa, kas rodas, dalot EUR 35 000 ar kopējo darījumu reģistru skaitu no vienas un tās pašas trešās valsts, kurus EVTI ir atzinusi vai kuri ir iesnieguši pieteikumus atzīšanai, taču vēl nav tikuši atzīti.

2. Darījumu reģistrs, kas atzīts saskaņā ar Regulas (ES) Nr. 648/2012 77. panta 1. punktu, maksā gada uzraudzības maksu EUR 5 000 .







III

NODAĻA

SAMAKSAS UN ATLĪDZINĀŠANAS NOSACĪJUMI

9. pants

Vispārējie samaksas nosacījumi

1. Visas maksas ir maksājamas euro. Tās maksājamas, kā norādīts 10. pantā, 11. pantā un 12. pantā.

2. Par novēlotiem maksājumiem nosaka dienas soda maksājumu 0,1 % apmērā no parāda summas.

10. pants

Reģistrācijas maksas samaksa

1. Reģistrācijas maksa, kas minēta 6. pantā, pilnā apmērā maksājama laikā, kad darījumu reģistrs iesniedz reģistrācijas pieteikumu.

2. Reģistrācijas maksa netiek atlīdzināta, ja darījumu reģistrs atsauc savu reģistrācijas pieteikumu, pirms EVTI pieņem pamatotu lēmumu veikt reģistrāciju vai atteikt reģistrāciju, vai ja reģistrācija tiek atteikta.

11. pants

Gada uzraudzības maksas samaksas kārtība

1. Gada uzraudzības maksu par konkrētu finanšu gadu, kas minēta 7. pantā, maksā divos maksājumos.

Pirmā maksājuma termiņš ir attiecīgā gada 28. februāris, un tā summa ir divas trešdaļas no aplēstās gada uzraudzības maksas. Ja piemērojamais apgrozījums, ko aprēķina, pamatojoties uz 3. pantu, šajā brīdī vēl nav pieejams, apgrozījuma aprēķins balstās uz pēdējo pieejamo piemērojamo apgrozījumu saskaņā ar 3. pantu.

Otrā maksājuma termiņš ir 31. augusts. Otrā maksājuma summa ir gada uzraudzības maksa, kas aprēķināta saskaņā ar 7. punktu, no kuras atņemts pirmais maksājums.

2. EVTI nosūta darījumu reģistriem maksājumu rēķinus vismaz 30 dienas pirms attiecīgā maksājuma termiņa.

12. pants

Atzīšanas maksas samaksa

1. Atzīšanas maksa, kas minēta 8. panta 1. punktā, pilnā apmērā maksājama laikā, kad darījumu reģistrs iesniedz atzīšanas pieteikumu. To neatlīdzina.

2. Katru reizi, kad trešās valsts darījumu reģistrs iesniedz pieteikumu atzīšanai, EVTI pārrēķina 8. panta 1. punkta b) apakšpunktā minēto summu.

EVTI visiem jau atzītiem darījumu reģistriem no vienas un tās pašas trešās valsts vienlīdzīgi atlīdzina starpību starp iekasēto summu saskaņā ar 8. panta 1. punkta b) apakšpunktu un summu, kas iegūta pārrēķina rezultātā. Šo starpību atlīdzina vai nu ar tiešu maksājumu, vai samazinot nākamajā gadā iekasējamo maksu.

3. Gada uzraudzības maksas maksājumu atzīts darījumu reģistrs veic katru finanšu gadu līdz februāra beigām. EVTI vismaz 30 dienas iepriekš nosūta atzītam darījumu reģistram maksājuma rēķinu.

13. pants

Izdevumu kompensēšana kompetentajām iestādēm

1. Maksas no darījumu reģistriem par to reģistrēšanu, uzraudzību un atzīšanu iekasē tikai EVTI.

2. EVTI atlīdzina kompetentajai iestādei faktiskās izmaksas, kas radušās saistībā ar uzdevumu veikšanu, pamatojoties uz Regulu (ES) Nr. 648/2012, un jo īpaši saskaņā ar Regulas (ES) Nr. 648/2012 74. pantu deleģēto uzdevumu rezultātā.







IV

NODAĻA

PĀREJAS UN NOBEIGUMA NOTEIKUMI

14. pants

Maksas 2013. gadā

1. Darījumu reģistri, kuri piesakās reģistrācijai 2013. gadā, pilnībā samaksā 6. pantā minēto reģistrācijas maksu 30 dienas pēc šīs regulas stāšanās spēkā vai reģistrācijas pieteikuma iesniegšanas dienā atkarībā no tā, kurš datums ir vēlāk.

2. Darījumu reģistri, kas reģistrēti 2013. gadā, par 2013. gadu pilnībā samaksā sākotnējo gada uzraudzības maksu, ko aprēķina saskaņā ar 7. panta 4. punktu, 60 dienas pēc šīs regulas stāšanās spēka vai 30 dienas pēc reģistrēšanas lēmuma pieņemšanas atkarībā no tā, kurš datums ir vēlāk.

3. Trešo valstu darījumu reģistri, kuri piesakās atzīšanai 2013. gadā, pilnībā samaksā 8. panta 1. punktā minēto atzīšanas maksu 30 dienas pēc šīs regulas stāšanās spēkā vai pieteikuma iesniegšanas dienā atkarībā no tā, kurš datums ir vēlāk.

4. Trešo valstu darījumu reģistri, kas atzīti 2013. gadā, pilnībā samaksā sākotnējo gada uzraudzības maksu par 2013. gadu, ko aprēķina saskaņā ar 8. panta 3. punktu, 60 dienas pēc šīs regulas stāšanās spēka vai 30 dienas pēc atzīšanas lēmuma pieņemšanas atkarībā no tā, kurš datums ir vēlāks.

15. pants

Gada uzraudzības maksa darījumu reģistriem, kas reģistrēti 2013. gadā, par uzraudzību 2014. gadā

1. No darījumu reģistriem, kas reģistrēti 2013. gadā, iekasē gada uzraudzības maksu par 2014. gadu, kuru aprēķina saskaņā ar 7. pantu, balstoties uz piemērojamo apgrozījumu periodā no 2014. gada 1. janvāra līdz 2014. gada 30. jūnijam, kā noteikts šā panta 2. punktā.

2. Uzraudzības maksu aprēķināšanai saskaņā ar 7. pantu par 2014. gadu darījumu reģistriem, kuri reģistrēti 2013. gadā, darījumu reģistra piemērojamo apgrozījumu iegūst, summējot vienu trešdaļu no katra nosauktā elementa: a) darījumu reģistra ieņēmumi, kuri gūti no pamatdarbības – centralizētas ierakstu vākšanas un uzturēšanas par atvasinātajiem instrumentiem – periodā no 2014. gada 1. janvāra līdz 2014. gada 30. jūnijam, dalīti ar visu reģistrēto darījumu reģistru kopējiem ieņēmumiem, kas gūti no pamatdarbības – centralizētas ierakstu vākšanas un uzturēšanas par atvasinātajiem instrumentiem – periodā no 2014. gada 1. janvāra līdz 2014. gada 30. jūnijam; b) darījumu reģistram paziņoto darījumu skaits periodā no 2014. gada 1. janvāra līdz 2014. gada 30. jūnijam, dalīts ar visiem reģistrētajiem darījumu reģistriem paziņoto kopējo darījumu skaitu periodā no 2014. gada 1. janvāra līdz 2014. gada 30. jūnijam; c) reģistrēto neizpildīto darījumu skaits 2014. gada 30. jūnijā, dalīts ar reģistrēto neizpildīto darījumu kopējo skaitu 2014. gada 30. jūnijā visos reģistrētajos darījumu reģistros.

3. Darījumu reģistri, kas reģistrēti 2013. gadā, gada uzraudzības maksu par 2014. gadu maksā divos maksājumos.

Pirmā maksājuma termiņš ir 2014. gada 28. februāris, un maksājuma summa ir vienāda ar reģistrācijas maksu, kuru darījumu reģistrs maksāja 2013. gadā saskaņā ar 6. pantu.

Otrā maksājuma termiņš ir 31. augusts. Otrā maksājuma summa ir gada uzraudzības maksa, kas aprēķināta saskaņā ar 1. un 2. punktu, no kuras atņemts pirmais maksājums.

Ja darījumu reģistra veiktā pirmā maksājuma summa ir lielāka nekā gada uzraudzības maksa, kuru aprēķina saskaņā ar 1. un 2. punktu, EVTI atlīdzina darījumu reģistram starpību starp pirmā maksājuma summu un gada uzraudzības maksu, ko aprēķina saskaņā ar 1. un 2. punktu.

4. EVTI nosūta darījumu reģistriem, kuri reģistrēti 2013. gadā, maksājumu rēķinus par ikgadējo uzraudzību 2014. gadā vismaz 30 dienas pirms attiecīgā maksājuma termiņa.

5. Kad kļūst pieejami revidētie pārskati par 2014. gadu, 2013. gadā reģistrētie darījumu reģistri paziņo EVTI jebkādas izmaiņas rādītājos, kas minēti 2. punkta a), b) vai c) apakšpunktā, ko izmanto piemērojamā apgrozījuma aprēķināšanai saskaņā ar 2. punktu, kuras rodas atšķirību dēļ starp galīgajiem datiem un pagaidu datiem, kas izmantoti aprēķiniem.

No darījumu reģistriem iekasē starpību starp faktiski samaksāto gada uzraudzības maksu par 2014. gadu un gada uzraudzības maksu par 2014. gadu, kuru jāmaksā, jo ir izmaiņas vienā no rādītājiem, kuri minēti 2. punkta a), b) vai c) apakšpunktā, ko izmanto piemērojamā apgrozījuma aprēķināšanai saskaņā ar 2. punktu.

EVTI vismaz 30 dienas pirms attiecīgā maksājuma termiņa nosūta rēķinu par jebkuru papildu maksājumu, kas darījumu reģistram jāveic, jo ir izmaiņas vienā no rādītājiem, kuri minēti 2. punkta a), b) vai c) apakšpunktā, ko izmanto piemērojamā apgrozījuma aprēķināšanai saskaņā ar 2. punktu.

▼M1

15.a pants

Gada uzraudzības maksa par 2021. gadu tiem darījumu reģistriem, kas bija reģistrā 2020. gada 31. decembrī

1. No darījumu reģistriem, kas 2020. gada 31. decembrī jau bija reģistrēti EVTI, gada uzraudzības maksu par 2021. gadu iekasē, to aprēķinot saskaņā ar 7. pantu. Tomēr 7. panta 2. punkta c) apakšpunkta vajadzībām darījumu reģistru piemērojamo apgrozījumu aprēķina saskaņā ar 2. punktu.

2. Šā panta 1. punkta vajadzībām darījumu reģistra piemērojamo apgrozījumu iegūst, summējot vienu trešdaļu no katra nosauktā elementa: a) darījumu reģistra ieņēmumi, kuri gūti no pamatdarbības – centralizētas ierakstu vākšanas un uzturēšanas par atvasinātajiem instrumentiem – periodā no 2021. gada 1. janvāra līdz 2021. gada 30. jūnijam, dalīti ar visu reģistrēto darījumu reģistru kopējiem ieņēmumiem, kas gūti no pamatdarbības – centralizētas ierakstu vākšanas un uzturēšanas par atvasinātajiem instrumentiem – periodā no 2021. gada 1. janvāra līdz 2021. gada 30. jūnijam; b) darījumu reģistram paziņoto darījumu skaits periodā no 2021. gada 1. janvāra līdz 2021. gada 30. jūnijam, dalīts ar visiem reģistrētajiem darījumu reģistriem paziņoto kopējo darījumu skaitu periodā no 2021. gada 1. janvāra līdz 2021. gada 30. jūnijam; c) reģistrēto neizpildīto darījumu skaits 2021. gada 30. jūnijā, dalīts ar reģistrēto neizpildīto darījumu kopējo skaitu 2021. gada 30. jūnijā visos reģistrētajos darījumu reģistros.

3. Gada uzraudzības maksas summu, kas minēta 1. punktā, samazina par summu, ko darījumu reģistrs saskaņā ar 11. panta 1. punktu jau ir samaksājis līdz 2021. gada 26. maijam.

Ja summa, ko darījumu reģistrs saskaņā ar 11. panta 1. punktu jau ir samaksājis līdz 2021. gada 26. maijam, ir lielāka nekā gada uzraudzības maksa, kas aprēķināta saskaņā ar 1. punktu, EVTI darījumu reģistram atlīdzina starpību.

4. Atkāpjoties no 11. panta 1. punkta, šā panta 1. punktā minētajiem darījumu reģistriem gada uzraudzības maksas par 2021. gadu maksājuma termiņš ir 2021. gada 31. oktobris.

5. Rēķinu par gada uzraudzības maksu par 2021. gadu EVTI šā panta 1. punktā minētajiem darījumu reģistriem nosūta vismaz 30 dienas pirms attiecīgā maksājuma termiņa.

6. Kad kļūst pieejami revidētie pārskati par 2021. gadu, šā panta 1. punktā minētie darījumu reģistri paziņo EVTI 3. panta 1. punktā minētos rādītājus par 2021. gadu.

No darījumu reģistriem iekasē starpību starp faktiski samaksāto gada uzraudzības maksu par 2021. gadu un gada uzraudzības maksu, kas būtu bijusi jāmaksā par 2021. gadu, ja piemērojamā apgrozījuma aprēķins būtu balstīts uz rādītājiem, kas paziņoti saskaņā ar pirmo daļu.

Rēķinu par iespējamajiem papildu maksājumiem saskaņā ar otro daļu EVTI nosūta vismaz 30 dienas pirms attiecīgā maksājuma termiņa.

▼B

16. pants

Stāšanās spēkā

Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

Šī regula uzliek saistības kopumā un ir tieši piemērojama visās dalībvalstīs.